Llista de New Age Grup musical & Músic : Vota pels teus favorits. | Listvote.com\nLlista de New Age Grup musical & Músic : Vota pels teus favorits.\nNew Age és el nom d'un moviment social que barreja espiritualitat, esoterisme i reinterpretacions de la filosofia oriental per crear un estil de vida alternatiu, basat en la calma, l'autoconeixement i la connexió amb el cosmos. El nom ve de l'era d'aquari, una nova etapa en astrologia que es fa servir com a símbol de canvi vital i social. Aquest moviment té múltiples tendències internes, va sorgir a mitjans dels anys 60 i es va estendre per Occident. Ha creat el seu propi estil musical, reivindica la medicina alternativa i el retorn d'algunes idees hippies. Es concep la persona com un tot (holisme), fugint de la separació entre la ment i el cos.\nRespecte les causes del triomf d'aquestes religions existeixen creences falses com que als integrants els llaven el cervell, els apliquen una persuasió coercitiva i que els controlen el pensament.


À Punt ajuda Càritas i la Creu Roja amb la difusió del videoclip ‘Resistiré’, d’artistes valencians - À Punt\nLa Diputació de València finança aquesta producció, que recaptarà fons a través de YouTube per als més necessitats de la crisi de la Covid-19.\n25 d'abril 2020 - 19:43\nLa coneguda cançó del Dúo Dinámico Resistiré ja té versióvalenciana i s’estrena aquest cap de setmana per una bona causa. À Punt donasuport a la difusió del videoclip benèfic d’aquesta cançó, gravada des de casa,per músics i artistes valencians a favor de Càritas i la Creu Roja.\nÀ Punt Mèdia vol col·laborar amb les dues entitatsbenèfiques amb la difusió d’aquesta campanya solidària en la televisió, laràdio i el web d’À Punt Mèdia per a fer arribar a tots els valencians ivalencianes aquesta producció musical valenciana.\nAlfred Costa, director general d’À Punt, ha acceptat laparticipació en aquest projecte benèfic i ha oferit “les finestres dels mitjanspúblics valencians de comunicació a una iniciativa que, una vegada més, és unamostra de la solidaritat dels valencians i valencianes en situacionsd’emergència, amb dues organitzacions exemplars com Creu Roja i Càritas”.\nLa iniciativa va partir de l’actriu valenciana Carme Juan,que es va posar en contacte amb Albert Bellés i Chorva, encarregat del’adaptació al valencià de la cançó. Ells dos proposaren la idea al productorNacho Mañó, que va rebre el vistiplau de la Diputació de València per apromoure la iniciativa, que vol recaptar fons per als més necessitats per lacrisi de la Covid-19.\nLa Diputació de València ha sigut la institució encarregadadel finançament d’aquesta producció musical solidària. El seu president, ToniGaspar, ha agraït “la contribució d’À Punt, així com la col·laboració idedicació desinteressada de tants artistes valencians que, de manera humil, ajudena alçar l'ànim i amenitzen una xicoteta part del temps de confinament amb unaversió tan autòctona de l'himne de la pandèmia”.\nManuel de la Calva, membre del Dúo Dinámico, va treballaramb Nacho Mañó en l’altra versió de Resistiré amb músics de tot Espanya. Segonsel productor valencià, “De la Calva no va dubtar a concedir amablement elsdrets musicals, per a les dues entitats benèfiques, amb la versió en valenciàper a recaptar diners”. Els fons s’ingressaran a través de la visualització delvídeo a través de la plataforma YouTube.\nLes dues entitats benèfiques mostren la seua gratitud per lainiciativa. Ignacio Grande, director de Càritas Diocesana de València haassegurat que estan “molt agraïts a la Diputació de València, a À Punt i alsmúsics per la difusió d'aquesta iniciativa solidària, que ens ajuda en lanostra tasca humanitària d'assistir a les persones més vulnerables en unescircumstàncies tan excepcionals”.\nPer la seua part, Rafael Gandia, president de la Creu RojaEspanyola a la Comunitat Valenciana ha indicat que el suport de la Diputació deValència, À Punt Mèdia i els artistes valencians “és fonamental i constitueixun gran estímul perquè la Creu Roja puga continuar actuant amb els mésnecessitats en una crisi sense precedents”.\nAmb exclusiva, la cançó estarà penjada a la plataformaYouTube d’À Punt Mèdia.


Josep Enric Millo i Rocher: Enric Millo exigeix una “rectificació immediata” a l’alcaldessa de Salt\nEnric Millo exigeix una “rectificació immediata” a l’alcaldessa de Salt\nEl portaveu parlamentari del PPC, Enric Millo, ha exigit avui a l’alcadessa de Salt, Iolanda Pineda, una “rectificació immediata” arrel de les declaracions d’aquesta dient que les polítiques del PP eren ‘franquistes’. En aquest sentit Millo ha assenyalat que “enlloc de solucionar els problemes de la seva ciutat, Pineda es dedica a insultar”.\nEl portaveu popular ha fet també una crida a tots els partits catalans, “els hi demano que reflexionin, que no pot ser que el nivell de tolerància vers els insults vagi variant segons el partit al que vagin dirigits. Cal evitar les desqualificacions i que es rebutgin sempre es facin contra el partit que es facin”. Millo ha recordat que “fa només 4 mesos, el mateix PSC va demanar a CiU una desautorització immediata quan el sr Tremosa va parlar de Montilla amb exactament les mateixes paraules que ha utilitzat ara Iolanda Pineda. I ara no faran res?”. “Només exigeixen respecte quan són ells els insultats? Que tinguin en compte que per demanar respecte primer l’han de tenir ells cap els demés”, ha afegit.\nEnric Millo ha explicat que “l’alcaldessa de Salt està enganyant la ciutadania, a l’ajuntament aprova mesures sobre immigració amb acord amb el Partit Popular i quan surt al carrer no només menteix sinó que insulta i atia actituds antidemocràtiques”. Per aquest motiu , l’ha instat “a posar-se a treballar” i li ha recordat els compromisos amb la ciutadania que va adquirir al 2007 i no ha complert respecte polítiques sobre immigració. Tanmateix ha detallat que “fa 11 mesos l’alcaldessa es va comprometre a instal•lar càmeres de seguretat en zones conflictives i aquestes encara no hi són, així com a incrementar els efectius policials, qüestió que tampoc ha fet”. “No cal que ho diguem nosaltres, els veïns de Salt són els principals testimonis dels incompliments de l’alcaldessa”, ha afegit.\nD’altra banda, el portaveu popular s’ha referit a la darrera proposta de l’alcaldessa tot recordant que “el PPC porta tota la legislatura reclamant una comissaria regional per Salt i ella no l’ha vist mai necessària, el PSC ha votat sistemàticament en contra de la nostra proposta, a última hora rectifiquen veient la necessitat i ara és CiU qui para el projecte”. “Els uns i els altres, tant CiU com PSC no estan solucionant els problemes de Salt”.\nPel que fa a les declaracions del conseller de Benestar demanant la col•laboració del Govern de l’Estat en el conflicte de Salt, Enric Millo li ha demanat “que no busqui ara excuses, es tracta de gestionar millor les competències que tenim”.\nEtiquetes de comentaris: Activitat Comunicació, Notícies d'Actualitat


PP valorarà la proposta de Rivera després de les eleccions perquè "van canviant" d'opinió\nPublicat 5/10/2019 18:04:44 +02:00CET\nLa direcció nacional del PP esperarà el resultat de les eleccions generals del 10 de novembre per valorar les propostes del líder de Ciudadanos, Albert Rivera, perquè "van canviant" d'opinió segons el dia, segons han indicat a Europa Press fonts de la cúpula del partit.\nAquest dissabte, Rivera --que ha presentat el lema de la seva campanya 'Espanya en marxa'-- ha aixecat el veto a pactar amb el líder dels socialistes, Pedro Sánchez, argumentant que cal superar la paràlisi i la falta d'acord que ha hagut després de les generals d'abril amb l'objectiu que la política sigui "útil una altra vegada".\nEls 'populars', que estan celebrant una convenció econòmica a Còrdova per presentar les seves receptes davant una possible crisi, han declinat entrar a valorar aquest gir de Rivera, qui ha pactat amb el PP als governs autonòmics de Madrid, Múrcia, Castella i Lleó o Andalusia.\nFonts de la direcció nacional que presideix Pablo Casado s'han limitat a assegurar davant d'aquest "nou canvi de rumb", que esperaran a "després de les eleccions per opinar sobre les propostes de Ciudadanos".\n"Per experiència tots sabem que van canviant amb els dies", han subratllat els 'populars'. Les files del PP han assenyalat els vaivens del partit taronja dels últims mesos perquè després de les generals de 2015 va arribar a un acord amb Pedro Sánchez (l'anomenat 'pacte de l'abraçada') per investir-lo com a president, que no va prosperar, i en la repetició dels comicis el juny de 2016, Rivera va tancar un acord amb el PP per recolzar la investidura de Mariano Rajoy.\nDavant les generals d'abril de 2019, Cs va intentar un 'sorpasso' al PP que no va aconseguir, si bé es va quedar a només nou escons de Casado (57 versus 66). En aquest moment, les enquestes que s'han publicat coincideixen en que la formació de Rivera retrocedirà a les urnes.


malgratcomunicacio.cat - Portal multimèdia de l'Ajuntament de Malgrat de Mar - Els Maduixots basteixen un pilar a la Pica d'Estats\n22-08-2017 / 10:04:00\n22-08-2017 / 10:45:15\n25 "maduixots", acompanyats d'una desena de persones de l'entitat Calella Marxa, van pujar diumenge a la Pica d'Estats amb un objectiu clar: ser els primers en construir un pilar al cim més alt de Catalunya. Els Castellers de l'Alt Maresme van començar l'ascensió dissabte des del refugi de Vallferrera. L'endemà diumenge van arribar a la Pica d'Estats, on, amb molta cura, van anar bastint el pilar fins que l'anxaneta va aconseguir dibuixat l'aleta.\nTot i que els maresmencs comptaven amb més d'una anxaneta dalt del cim, Els Maduixots no van repetir l'operació per les condicions meteorològiques. Això sí, els castellers van bastir un nou pilar a l'Estat d'Estats en record de les vícitmes de l'atemptat terrorista de Barcelona i van desplegar una pancarta amb l'etiqueta #notincpor.\nDesprés de conquerir la Pica d'Estats aquest diumenge, els Castellers de l'Alt Maresme actuaran a les festes majors de Tordera i Pineda de Mar aquest proper cap de setmana.\nEls Maduixots castellers Colla de Castellers de l'Alt Maresme Pica d'Estats


L’EXPERIÈNCIA LA INICIATIVA\nDesenes d’escoles participen en les activitats educatives del Correllengua, que promou cada any una figura important de la nostra cultura amb l’objectiu de fomentar la conscienciació lingüística\nL’expressió a la babalà ve del temps en què Catalunya estava habitada pels musulmans, fa més de mil dos-cents anys. Era una frase que utilitzava molta gent quan els pidolaires els demanaven almoina. A la babalà, en àrab, significa a la porta d’Al·là i, suggerint-los que truquessin a aquesta porta, els habitants d’aquella època es treien de sobre el pidolaire sense parar gaire atenció a la seva demanda. D’aquí sorgeix el significat actual en referència a la irreflexió amb què sovint actuem.\nDescobrir la història de les paraules que fem servir cada dia ens fa conscients del seu valor. Aquest és l’objectiu de la xerrada que ofereix el professor de català i escriptor Jordi Esteban en el marc de les activitats educatives que promou la Coordinadora d’Associacions per la Llengua (CAL) amb motiu de la celebració del Correllengua. La sessió, que porta per títol Paraules viatgeres, posa en valor la rellevància que té l’obra de l’etimòleg Joan Coromines i, segons Esteban, mostra com els nostres mots “són portadors de l’experiència humana de les generacions que ens han precedit i com ens correspon mantenir i fer créixer aquest llegat per a les generacions del futur”.\nL’Institut Font del Ferro de Palafolls va participar l’any passat en aquesta xerrada, adreçada a alumnes de primer i segon de batxillerat però oberta a tots els habitants del poble. La sessió els va servir també per aprendre que el nom del seu municipi prové de palatiolo perquè hi ha documents del segle IX que ho avalen i originàriament era un castell. Paral·lelament, els alumnes de 3r, 4t, 5è i 6è d’aquest institut del Maresme van recopilar paraules i frases fetes en desús que van plasmar en una exposició al carrer que portava per títol Salvem els mots. La implicació de les escoles en el Correllengua -la mobilització per la llengua i la cultura catalanes més important del país i que va iniciar la vintena edició el 9 de juliol a Canet de Mar- s’inicia fa tres anys, tot i que en alguns indrets ja fa més temps que hi participen. “Aquest any hem anat un pas més enllà i hem dedicat més esforços en la preparació dels continguts didàctics, dividint-los per trams educatius i elaborant-los amb la col·laboració de persones vinculades amb el món de l’escola i de diverses entitats”, assenyala Marc Prohom, coordinador del Correllengua. Enguany la CAL ha facilitat als centres el dossier pedagògic amb més antelació, abans del tercer trimestre, perquè puguin utilitzar-lo fins a finals del primer trimestre del curs vinent, i l’entitat confia a passar de la trentena d’escoles de mitjana dels últims anys a una cinquantena, i arribar així a més de sis mil alumnes.\nEls centres educatius de Sants, pioners\nLes escoles del districte de Sants de Barcelona ja fa vuit anys que s’impliquen en el Correllengua i van ser les primeres que ho van fer de tot Catalunya. Actualment, tretze escoles de la Bordeta, Hostafrancs i Sants hi prenen part. Aquests centres participen en el concurs del cartell local del Correllengua, que es va posar en marxa fa tres anys i que s’adreça a infants menors de 12 anys. “A partir de la imatge guanyadora es fa un mural gegant que presideix la celebració de la festa, que aquest any es farà el 22 d’octubre altre cop a la plaça de Sants”, relata Neus Anglès, membre de la direcció del Secretariat d’Entitats de Sants i coordinadora del Correllengua a les escoles santsenques. Aquesta imatge es divideix en una quinzena de làmines que elaboren totes les escoles en diferents cursos, assignatures i tècniques.\nCada any el Correllengua es dedica a una figura important de la nostra cultura, i enguany l’homenatjada, que agafa el relleu d’Ovidi Montllor, és l’escriptora Montserrat Roig, coincidint amb el 25è aniversari de la seva mort. Amb la voluntat de potenciar les activitats adreçades als alumnes d’ESO i batxillerat, l’entitat ha fet un treball previ de recerca amb entitats com l’Associació de Dones Periodistes de Catalunya o l’Amical de Ravensbrück, que formen part de la Comissió Montserrat Roig, per oferir activitats interessants relacionades amb el llegat de Roig, que despertin la curiositat per conèixer més en profunditat l’univers literari i la ideologia de l’autora, que va testimoniar la presència dels catalans als camps de concentració nazis: “Proposem treballs de recerca sobre la memòria històrica, debats al voltant de la llengua i el país o exercicis relacionats amb els diferents gèneres periodístics”, anota Prohom.\nQue Roig sigui una autora tan polièdrica permet treballar aquests materials de manera transversal: “Així com l’autora no només va ser escriptora, sinó també periodista, i les seves inquietuds van anar des de la recuperació de la memòria històrica fins a la situació de les dones, els materials didàctics intenten reflectir tots aquests vessants, de manera que no només es poden fer activitats sobre ella a l’assignatura de literatura i llengua catalana, sinó també a ciències socials, història i fins i tot a tutoria”, remarca el màxim responsable del Correllengua.\nEls alumnes d’infantil i primària poden fer un dibuix de l’autora, de la paraula que més els hagi agradat d’un text seu o d’un episodi rellevant de la seva vida, o fer un debat sobre la democràcia a partir d’un article que va escriure Roig a la revista Triunfo l’any 1976. Els alumnes més grans poden fer un treball biogràfic centrat en les vivències de persones que van passar pels camps de concentració per exposar-lo després a classe. Prohom considera que l’autora pot aportar als joves “la inquietud per conèixer, en el sentit més ampli de la paraula, i per arribar al fons de la qüestió. Roig va ser pionera en moltes coses gràcies a aquests valors, com la impressionant recerca que va fer perquè la tragèdia que van viure milers de catalans i catalanes que van acabar tancats en camps de la mort no quedés en l’oblit”.\nLa col·laboració d’entitats com l’Amical de Ravensbrück és clau per a l’èxit del programa. Per mitjà d’una exposició mòbil, de la projecció d’un documental sobre deportades catalanes i d’una xerrada sobre el llibre Els catalans als camps nazis, aquesta entitat descobreix la participació de les dones en la lluita pels valors democràtics i la llibertat i el patiment que aquesta lluita va representar per a elles. “A la CAL treballem en xarxa perquè la implicació de les entitats permet enriquir la nostra tasca i multiplicar l’impacte de la promoció del llegat de Roig, cadascuna des del seu àmbit”, subratlla el coordinador del Correllengua. Fins i tot amb els alumnes amb trastorns de l’aprenentatge o nouvinguts, gràcies a la participació de l’entitat Lectura Fàcil, que ha adaptat l’obra El temps de les cireres amb un llenguatge senzill i directe per afavorir la comprensió. “Qualsevol centre, sigui del tram educatiu que sigui i siguin quines siguin les seves especificitats, troba activitats que puguin adir-se amb la seva realitat”.\nMés enllà de reivindicar alguna figura important de la cultura catalana, l’objectiu principal del programa escolar del Correllengua és la conscienciació lingüística: “Del que es tracta és de prendre consciència sobre la importància de conèixer el patrimoni lingüístic i cultural del país, que és ben ric i cal preservar-lo”, diu Prohom, que destaca que una de les activitats proposades és debatre sobre com mor una llengua. L’estima per la llengua es basteix cercant paraules en desús o descobrint d’on provenen expressions com a la babalà : “Estimem la llengua quan ens preocupem d’escriure bé, de parlar sense castellanismes ni barbarismes, de saber d’on provenen les paraules i les expressions que utilitzem”.\nEl trencaclosques gegant dels Països Catalans amb el mapa comarcal del domini lingüístic de la llengua catalana és un dels recursos més demanats i és una manera de reivindicar “tot el que ens uneix, siguem d’on siguem”, conclou Prohom.\nUn Sant Jordi dedicat a Montserrat Roig\nL’institut d’Almenar, que ha celebrat el Correllengua per primer cop aquest curs, va celebrar la diada de Sant Jordi donant a conèixer Montserrat Roig. Un alumne de segon d’ESO va llegir el poema Morir a Ravensbrück i després es va projectar un vídeo amb imatges del camp nazi amb la versió musicada del poema que en va fer Marina Rossell. Els alumnes de 2n de batxillerat també van llegir algunes de les columnes de caràcter feminista que escrivia Roig al diari Avui mentre es projectaven imatges de l’escriptora. “Els estudiants no sabien qui era perquè és una autora actual i no tens temps de treballar-los en el currículum. Però són escriptors que arriben a la canalla”, diu Rosa Roca, professora de llengua catalana. Afegeix que el projecte és “interessant perquè té material adaptat a tots els nivells”.


Aquesta pàgina web és propietat del Comitè espanyol d’ACNUR, una organització no governamental declarada d’utilitat pública i destinada a captar fons per donar suport a les operacions d’ACNUR a tot el món. El fet d’accedir a aquesta pàgina implica el coneixement i acceptació dels termes i condicions d’ús següents:\nTots els continguts d’aquesta pàgina web són propietat del Comitè espanyol d’ACNUR, amb CIF G80757560 i domicili social al c/ Cedaceros, 11, 1r A, 28014 de Madrid.\nQuan l’usuari dona les seves dades de caràcter personal, a través dels diferents formularis de registre, està autoritzant expressament el Comitè espanyol d’ACNUR al tractament automatitzat de les seves dades personals per poder atendre les seves peticions de servei segons s’especifica en el text inclòs en el formulari de contacte.\nEn compliment d’allò establert a la Llei orgànica 15/1999, de 13 de desembre, de protecció de dades de caràcter personal, i la seva normativa de desenvolupament, s’informa als usuaris de la pàgina web www.acnurlocofestival.es que totes les dades personals que donin a través seu o mitjançant l’enviament de correus electrònics a l’adreça eacnur@eacnur.org s’incorporaran a un fitxer de dades de caràcter personal titularitat del Comitè espanyol d’ACNUR.\nLa finalitat amb què seran tractades aquestes dades, recollides en el formulari de registre, serà la de registrar la informació de contacte d’usuaris que vulguin participar en la iniciativa Loco Festival, de manera que se’ls permetrà accedir a tot el material educatiu disponible al web, així com participar en els esdeveniments o activitats que s’hi ofereixin.\nAmb l’emplenament dels formularis esmentats o amb l’enviament d’un correu electrònic, l’usuari autoritza que les seves dades siguin tractades amb les finalitats que s’han indicat abans.\nL’usuari haurà d’emplenar tots els camps del formulari per poder-lo enviar. L’usuari serà l’únic responsable de la veracitat, exactitud i actualització de les dades que ha donat.\nEn el supòsit que, a través de l’emplenament del formulari esmentat o l’enviament de correus electrònics a l‘adreça electrònica abans indicada, l’usuari donés dades de tercers, aquest garanteix que està facultat legítimament per donar aquestes dades i que ha informat a l’interessat de la cessió de les seves dades i n’ha sol·licitat el consentiment, responsabilitzant-se de l’incompliment d’aquestes obligacions.\nEl Comitè espanyol d’ACNUR no cedirà o comunicarà a tercers les dades recollides sense el previ consentiment exprés de l’usuari, excepte en el cas que la comunicació sigui necessària per prestar el servei que ell mateix hagi sol·licitat.\nL’usuari, podrà exercir els drets d’accés, rectificació, cancel·lació i oposició, dirigint-se per escrit al Comitè espanyol d’ACNUR mitjançant un correu electrònic a eacnur@eacnur.org, per correu postal al c/ Cedaceros, 11, 1r A, 28014 de Madrid o trucant al 91 369 06 70.\nAquesta política de privacitat podrà ser modificada per adaptar-la a les novetats legislatives, jurisprudencials o d’interpretació de l’Agència Espanyola de Protecció de Dades o de la normativa aplicable que en cada moment resultin oportunes. En aquest cas, el Comitè espanyol d’ACNUR anunciarà els canvis, i indicarà clarament i amb l’antelació necessària les modificacions efectuades, i sol·licitarà, en cas que calgui, l’acceptació d’aquests canvis per part de l’usuari.


Gran actuació de les infantils al Campionat de Catalunya de Clubs — Club Atletisme Tarragona\nGran actuació de les infantils al Campionat de Catalunya de Clubs\ndilluns 19 feb 2018 — BlancaT\nAquest dissabte, en el Campionat de Catalunya de clubs sub14 de pista coberta, les atletes representants de l’ECAT han realitzat una magnífica actuació, batent, la majoria d’elles, les seves pròpies marques personals.\nA primera hora del matí, era el torn de la Laia Aldave al salt de perxa, de l’Abril Llop al llançament de pes i de la Cristina Reyes al triple salt. Laia saltava per damunt dels 1,80 metres i Cristina arribava fins als 7.76 metres, mentre que Abril llançava l’artefacte fins als 6,38 metres.\nDesprés era el torn de les dues proves de 60 metres, els llisos i les tanques. Martina corria els 60 metres tanques en 11.65 segons, mentre que Blanca Lorenzo patia una caiguda quan anava en posicions capdavanteres de la seva sèrie dels 60 metres llisos, que no li permetia acabar la cursa.\nJúlia Suárez sortia amb decisió a la prova dels 2000 metres marxa, aconseguint la única victòria de la jornada amb una boníssima marca de 10:41.00 minuts.\nNatàlia Sánchez finalitzava en segona posició en la prova de salt de llargada, amb un magnífic salt de 4,55 metres alhora que Laura Santos disputava la prova de salt d’alçada, en la què superava el llistó situat a 1,35 metres.\nLes següents en sortir a pista eren Aina Tomàs a la rapidíssima prova dels 600 metres, amb un temps de 1:57.31 minuts, Lucía Vega als 2000 metres llisos, que aconseguia trencar la barrera dels vuit minuts i aturava el cronòmetre en 7:59.89 minuts i Lara Herrera als 1000 metres, qui sabia patir per acabar marcant uns grans 3:41.15 minuts.\nI a la última prova, el relleu de 4x200 metres, Martina Pomes, Berta Pomes, Cristina Reyes i Èrika Díez sortien a defensar-se per intentar aconseguir posició de finalistes, i aturaven el cronòmetre en 2:06.78 minuts.\nAl final, 9es de Catalunya havent competit totes de manera excel·lent i havent realitzat un grandíssim campionat.


Dudsbury Golf Club - Hotel And Spa Hampreston Regne Unit - Ofertes d'hotels amb els MILLORS DESCOMPTES EN LÍNIA\n64 Christchurch Road, Hampreston, Hampreston, Regne Unit - Veure al mapa\nMés informació sobre Dudsbury Golf Club - Hotel And Spa\nDissenyat tant per oci com per negoci, Dudsbury Golf Club - Hotel And Spa està situat idealment a Fern Down; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Dudsbury Golf Club - Hotel And Spa, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara banyera hidromassatge, aire condicionat, calefacció, estació d'Ipod, telèfon per satisfer els clients més exigents. L'hotel ofereix moltes oportunitats d'oci úniques, com bany, centre esportiu, sauna, camp de golf (a 3 km), piscina coberta. Dudsbury Golf Club - Hotel And Spa és la vostra destinació si buscau allotjament de qualitat a Fern Down.


Efemèrides – Alacant Obrera\nSetembre 11, 2015 Octubre 5, 2018 Alacant Obrera Dossier AO\n– ALMANAC 2018 –\nAcí no trobarás ni cures, ni militars, ni polítics.. no mes un recull de lluitadors anònims; per si falta un motiu per la revolta de cada dia. El Kronófago está en martxa, i el passat sempre es menja el present que no té futur. Per difondre la historia de l'anarquisme i del sindicalisme revolucionari a les nostres terres, … Continua llegint – ALMANAC 2018 –\nMarç 6, 2012 gener 30, 2018 Alacant Obrera Desembre, Efemèrides Obreres\n31 de DESEMBRE El 31 de desembre de 1846 neix a Amsterdam l'intel·lectual anarquista i antimilitarista Ferdinand Domela Nieuwenhuis. Fou fill d'una família burgesa benestant --sos pares foren Ferdinand Jacobus Nieuwenhuis i Henrietta Frances Berry-- que en 1859 prengué Domela com a llinatge (Reial Decret del 10 de juliol de 1859). Després de fer estudis … Continua llegint DESEMBRE\nMarç 6, 2012 gener 30, 2018 Alacant Obrera Efemèrides Obreres, Novembre\n30 de NOVEMBRE El 30 de novembre de 1920 és assassinat a Barcelona el polític republicanofederal i advocat laboralista Francesc Layret i Foix. Havia nascut el 10 de juliol de 1880 a Barcelona en una família benestant, propietària d'un taller de rellotgeria, de conegudes simpaties republicanes. Quan tenia dos anys va patir una paràlisi … Continua llegint NOVEMBRE\nMarç 6, 2012 gener 30, 2018 Alacant Obrera Efemèrides Obreres, Octubre\n31 d’OCTUBRE El 31 d’octubre de 1884 va ser detingut el teixidor d’Alcoi José Segui Valls. Asistent al II congres de l’Unión Manufactuera, 7-5-1872, havia estat triat membre del consell d'este sindicat. En la Comissió Federal constituida el gener de 1873, apareix com a secretari comarcal (fins l’octubre); i amb Fombuena i Tomás es va … Continua llegint OCTUBRE\nMarç 6, 2012 gener 30, 2018 Alacant Obrera Efemèrides Obreres, Setembre\n30 de SETEMBRE El 30 de septiembre de 1883 finaliza con resultado positivo la primera huelga de la que se tiene constancia en la ciudad de Elche protagonizada por los trabajadores del cáñamo y seguida por los alpargateros, que se soluciona con un acuerdo entre fabricantes y obreros, y que sería el punto de inflexión … Continua llegint SETEMBRE\nMarç 6, 2012 gener 30, 2018 Alacant Obrera Agost, Efemèrides Obreres\n31 d'AGOST El 31 d'agost de 1906 va ser possat en blanca al penal de Chinchilla, es a dir incomunicat, el presoner anarquista Ceferino Gil, mes conegut com Cesar Flores, acusat d'e provocar els aldarulls produits a la pressó desprès de la visita del gobernador civil el dia abans. Hi ha dades poc clares dels … Continua llegint AGOST\nMarç 6, 2012 gener 30, 2018 Alacant Obrera Efemèrides Obreres, Juliol\n31 de JULIOL El 31 de juliol de 1864 neix a Valença, al sud d'Estat de Bahia (Brasil), el metge anarquista Fábio Lopes dos Santos Luz. Després de passar la seva infància i adolescència a Valença, entre 1883 i 1888 va estudiar Medicina a Salvador. En aquest període ja participava en la propaganda abolicionista i … Continua llegint JULIOL\nMarç 6, 2012 gener 30, 2018 Alacant Obrera Efemèrides Obreres, Juny\n30 de JUNY El 30 de juny de 1903 neix a Almeria el militant anarcosindicalista Andrés Alonso Gómez. En acabar la Guerra Civil espanyola hagué d'exiliar-se a França i fou internat en diversos camps de concentració, com ara el de Ribesaltes. El juny de 1941 s'enrolà, amb Bartolomé Flores Cano, en una Companyia de Treballadors … Continua llegint JUNY\nMarç 6, 2012 gener 30, 2018 Alacant Obrera Efemèrides Obreres, Maig\n31 de MAIG El 31 de maig de 1906, a les dues i deu minuts de la tarda, a l'alçada del número 88 del carrer Major de Madrid, l'anarquista Mateu Morral Roca llança des d'una finestra del quart pis d'una pensió una bomba, dissimulada en un pom de roses roges, sobre la carrossa reial d'Alfons … Continua llegint MAIG


Divisió dels «forcos»? El grup Essència promou una candidatura alternativa a la Forcadell.\nJa veurem com acabarà. De moment, els membres de l’ANC (ja els diuen «forcos», per la seva sinistra jefa Forcadell) comencen a xiuxiuejar. Diuen que en Mas tremola.\nRes de nou si es repassa la història dels indies. La seva vocació final no és «independitzar-se» d’Espanya, és independitzar-se d’ells mateixos. Nihilisme en estat pur.


L’estiu en què vam aprendre a fer de periodistes\nUn total de 44 nois i noies participen al primer Campus de Periodisme de l’ARA i Fundesplai, celebrat del 25 al 30 de juny al Centre Esplai, al Prat de Llobregat\nL’estiu en què vam aprendre a fer de periodistes C. CALDERER\nRoc Mañosa, Mariona Segura, Bruno Domingo, Jan Cabot, Noa Gras… Quedeu-vos amb aquests noms, amb aquests i amb els dels 44 nois i noies que l’última setmana van participar en la primera edició del Campus de Periodisme de l’ARA, organitzat en col·laboració amb Fundesplai. D’aquí uns anys, quan siguin presentadors del Telenotícies, directors d’un programa de ràdio, fotògrafs al Parlament o redactors en un diari, pregunteu-los com van començar. I us respondran: “Tot va començar en un campus d’estiu, fent amics”.\nFent amics durant sis dies al Centre Esplai de Fundesplai, fent amics amb el Martí Ara, la Mariona Bajona, l’Anouk de Mingo, el Bernat Badia o l’Arnau Ecke, infants vinguts d’arreu de Catalunya, el País Valencià i les Balears. Ho va dir molt bé el Jan Manné el segon dia del Campus, quan va sentir el mallorquí de la Maria Maians i el valencià de la Pau Ribes i ja es tenien una mica més de confiança: “Ostres, mai havia sentit tantes maneres diferents de parlar català; m’agradaria aprendre-les totes”.\nLa diversitat i riquesa de la seva llengua va ser una de les coses que també la Roser Llàcer i l’Arnau Ferrer van aprendre durant els sis dies del Campus. Però n’hi va haver moltes més: amb el periodista Antoni Bassas i el cap d’Esports de l’ARA, Toni Padilla, el Martí Roca i l’Abril Montell van aprendre a cantar els gols, a ser inquisitius en una roda de premsa i a ser crítics. “Com a periodistes, us heu de preguntar sempre el perquè de tot. A mesura que us feu preguntes comenceu un camí que no sabeu on acaba, i això és el més bonic. A la universitat us ensenyaran a locutar i escriure millor, però la curiositat ja la teniu, i això és el més important”, els va explicar Padilla.\nDia 1 del Campus de Periodisme de l'ARA: Antoni Bassas ens ensenya a cantar els gols\nAmb la periodista Aure Farran i el tècnic de Ràdio Estel Xavi Aguilar, el Guillem Torres i el Max Bogerd van escoltar la seva veu per primer cop i van descobrir els secrets per controlar els nervis del directe. L’endemà, el cap de Fotografia de l’ARA, Xavier Bertral, i Roberto Alcaraz, expert de Casanova Foto, van ensenyar a l’Abril Nicolàs i l’Alba Vera a enquadrar i disparar. Les fotografies que la Carla González, la Joana Isern o el Biel Prado van fer durant una pràctica amb els Bombers de la Generalitat es van publicar en una fotogaleria a la web de l’ARA.\nEl mateix dia, l’Anna Cabrestrina, la Mar Calabuig i la Berta Castro van recórrer els carrers del barri de Sant Cosme per contrastar informacions confuses -algunes directament falses- que la periodista Rita Skeeter, personatge de 'Harry Potter i el calze de foc', els havia fet arribar. Així, el Jan Martí i la Laura Torrent, acompanyats del Marcel Barrio i el Martí Roca, van descobrir que les Dones Sàvies de Sant Cosme no són unes bruixes del segle XII ni unes monges d’un convent, tal com insinuaven les pistes de Skeeter, i que els Espigoladors no són un grup de joglars i trobadors, sinó una associació que lluita contra el malbaratament alimentari.\nPERIODISME EN DIRECTE\nL’equador del Campus va arribar dimecres amb la visita a la redacció del diari ARA i als estudis de Ràdio Estel, on l’Anna Garcia, el Marc Pino, l’Abril Nicolàs i la Judith Ribas es movien com si hi haguessin treballat tota la vida. A Ràdio Estel hi van gravar un magazín -l’ 'Ara fem ràdio' - que podeu recuperar a la pàgina web de l’emissora, a l’apartat de ràdio a la carta (Programa Grup A i Programa Grup B). Allà, l’Olalla Ledo i el Marc Vilajoana van descobrir el gust per l’adrenalina dels micròfons: “Em pensava que tindria molta vergonya, però tan bon punt vaig començar a parlar, em va passar”, va confessar l’Olalla.\nA la Jana Regué, aficionada a escriure relats, li va passar una cosa similar quan, a la redacció del diari ARA, li van explicar que a la secció de Societat s’hi explicaven moltes històries i de tot una mica: educació, successos, medi ambient… “Crec que és la secció on m’agradaria més treballar”, assegurava.\nDijous va passar volant. La Laia Soldevila, la Blanca Rué i la Meritxell Seró van gravar alguns dels clips per a un informatiu especial per a les famílies, després d’un taller sobre Google i YouTube. Divendres, l’assaig general de l’informatiu va anar com una seda i la Mariona Peix va assegurar-se d’apuntar bé totes les preguntes que tenien preparades per a un dels moments més esperats de l’informatiu: l’entrevista a l’actriu Neus Ballbé, la Pati Pla del Super3. Encara no ho sabien, però l’informatiu seria tot un èxit. Un dels moments més emotius arribaria quan aquests joves arrencarien a cantar amb l’actriu. “Som la barreja de molts ingredients, com la recepta d’un mestre cuiner, tots amb el nostre toc original, granets de sucre i granets de sal”, deia la cançó.\nDivendres a la nit, l’última que passaven a l’alberg de Fundesplai, ningú volia pensar que el Campus s’acabava. Però a l’Anna Garcia, a la Carla González i al Miquel Rubió encara els quedava una sorpresa per compartir amb els seus nous amics. Amb els ulls tapats, els monitors de Fundesplai -l’Héctor, la Mònica, el Roger i la Noemí- van dur-los a tots a la piscina. Quan van destapar-se els ulls, el Nicholas Bones, la Beth Polonio i el Pol Manné no s’ho podien creure: la piscina estava il·luminada i la cançó Una lluna a l’aigua sonava a tot volum pels altaveus. Després del bany nocturn es van acomiadar al terrat, acompanyats per les estrelles de la nit, on van fer l’última activitat del Campus: “abraçar les persones que més ens importaven”, revela la Pau Ribes.\nDia 5 del Campus de Periodisme de l’ARA: preparem l'informatiu que farem en directe davant de les famílies\nTot plegat va acabar dissabte, amb una gran festa davant dels familiars que van poder comprovar, en directe, els fruits d'aquesta setmana d'aprenentatges, descobertes i diversió.\nRecordeu-ho quan us els trobeu davant d’un micròfon o entre les pàgines d’un diari: tot va començar en un campus d’estiu, fent amics.


CRISTINA VILÀ 06.05.2019 | 18:48\nLa primera presentació del llibre, a la Casa Fages\nUn moment de la presentació del llibre, a la Casa Fages, amb l'editor Jenar Fèlix, en primer terme.\nTambé tenien punts en comú en els processos de creació: la defensa del localisme o la fascinació pel món dels somnis.\nJo parlo de patriotisme empordanès, com una mena de posar sempre per davant el paisatge, el territori d'on ells provenen i sobre el qual construeixen la seva obra. I això, jo diria, des d'un punt de vista estètic, és el que més els uneix. Després hi ha l'admiració per personatges locals com Cardona, la Lídia de Cadaqués o Francesc Pujols, el pintor Fortuny, Gaudí o Eugeni d'Ors, ja dins l'àmbit català.\nLa primera col·laboració entre els dos és «Les bruixes de Llers».\nSí, és la primera seriosa, perquè Dalí li envia disset il·lustracions. I, el de les bruixes, serà un tema que s'anirà repetint en els dos. A més, a partir d'aquest llibre, la mare de Fages inicia un llibre de retalls de premsa del seu fill i just un any després ho fa el pare de Dalí. Potser és una simple casualitat, però demostra una nova vegada aquest paral·lelisme.\nPer a Fages va ser un projecte molt important, com la llavor de tot el que vindria després.\nSí. Cal pensar també que el personatge aleshores conegut a Barcelona era Fages, i això es copsa a les crítiques. Crec que és també una cosa que no oblidarà Dalí, que és Fages qui creu en ell i el presenta a Barcelona. Dalí, recordem-ho, tenia vint anys quan fa «Les bruixes de Llers».\nEl periodista Josep Playà, al costat d'un retrat sobre Fages fet per Bartomeu Massot.\nDesprés arribarà «La balada del sabater d'Ordis» (1954). A tots dos els va marcar.\nSí, és allò del patriotisme empordanès que deia. Per què, el sabater és una creació dels dos o ja era un personatge popular? Buscant a la premsa de l'època t'adones que ja abans de la guerra era un personatge al voltant del qual es creà una llegenda que Fages i Dalí contribuïren a fer-la més popular, però ja existia.\nFages la presentà insistentment a diferents premis sense sort. Per què tanta insistència?\nCrec que necessitava el reconeixement. Suposo que el fet de viure reclòs a Castelló i el caràcter que tenia que s'enfadava amb tothom, i davant el cert rebuig que ell crea, tingui la necessitat permanentment de ser reconegut. I no només a Barcelona. A Figueres, quan feien Jocs Florals, ell es tornava a presentar. Allà on podia.\nUn dels capítols el dedica al celler d'en Climent.\nPotser és un capítol divertit que s'aparta de la resta del llibre, però és interessant perquè és un reflex de la capacitat comunicadora que tots dos tenien i com Dalí li dona un ple suport a la idea de Fages de crear un centre de trobada de la bohèmia a la Selva de Mar. I és curiós com dos personatges que habitualment eren titllats com de conservadors o franquistes, en aquells moments eren molt més oberts en temes de costums i moral que molts dels que els critiquen. A la Selva de Mar, aquest lloc insòlit, els pintors de Cadaqués li fan un homenatge no només a Dalí, sinó també a Fages que és l'amfitrió i propietari del local.\nEl llibre és ple de detalls.\nSí, quan busques sobre Fages i Dalí, trobes mil coses.\nFages Dalí Genis i amics


Abril 2016 - Pàgina 3 de 10 - Cat Diàleg - Diari Digital català\nL’escola diferenciada està al punt de mira de tothom després de la moció presentada pel PSC que va acabar amb una votació a favor de retirar els concerts educatius en aquest tipus de centres. Amb la incertesa de què passarà al futur, alguns mitjans de comunicació comencen a llençar... llegir més\nEra una oportunitat única per a demostrar que un Estat africà pot gestionar bé el seus recursos naturals. Però malauradament, Sudan del Sud tenia massa factors en contra. El país, que accedí a la independència al 2011 sota els auspicis de Nacions Unides, es submergí en el caos menys... llegir més\nSocietatZPortada DerechaZResto 25 Abril, 2016 0\nEl fill de Mikah Duncan, una dona de Texas (Estats Units), va néixer tres mesos abans del previst, per la qual cosa va ser traslladar a l’UCI neonatal de l’Hospital Infantil de San Antonio. Els doctors li van dir a la mare que no podia fer res per ajudar... llegir més\nCatalunyaPolíticaZPortada IzquierdaZResto 25 Abril, 2016 0\nLa polèmica de Can Vies ja fa anys que dura. Cal demolir l’edifici? Conservar-lo perquè els okupes que hi viuen puguin continuar amb les seves activitats? Estan còmodes els veïns amb aquesta situació? Què s’ha de fer amb el calaix del tren? Són molts els problemes que ha generat... llegir més\nEditorial 25 Abril, 2016 1\nQuè vol dir ser de CDC, què comporta, a què obliga? Naturalment no és una pregunta que només se cenyeixi a aquest partit, és valida per a tots, i si hi ha referència nominal, és per un afer d’actualitat: el fitxatge del dirigent de CDC, Pere Macias, per part... llegir més\nDurant aquests dies Barack Obama està de visita a Europa, l’objectiu principal d’aquesta visita, a part de posicionar-se fermament a favor de què el Regne Unit continuï a la Unió Europea, és el de donar l’empenta definitiva a les negociacions sobre el TTIP per tal d’arribar a un acord... llegir més\nDonald Trump és l’espirant republicà a la presidència dels Estats Units, i si volgués, es podria dutxar amb diners, com aquell qui diu. El magnat nord-americà valora el seu patrimoni net en més de 10 mil milions de dòlars, tot i que això ha estat qüestionat. A més, totes... llegir més\nSocietatZPortada DerechaZResto 22 Abril, 2016 0\nLondres ha triplicat en els últims cinc anys les agressions sexuals en el metro, i es calcula que se’n produeixen unes 120 al mes (el 2015 hi va haver 1.400 denúncies i la policia creu que el 90% de les agressions no es denuncien). Per aquest motiu s’està començant... llegir més\nEl Parlament de Catalunya va viure ahir un moment de certa tensió quan es va votar la moció del PSC per retirar els concerts educatius a les escoles que segreguen per sexe. La moció es va aprovar per 59 vots a favor (C’s, PSC, CSQP i CUP), 45 en... llegir més


nat s d'aus de granja menjar cru per gossos - Entre gossos i gats\nInicio / Dieta BARF / Dieta BARF Gossos / NAT’S AUS DE GRANJA 2.5Kg\nEls nat s d’aus de granja per a gossos de Good Luck estan elaborats amb 40% de pollastre (ales, colls i carcasses carnoses), 10% de fetge de pollastre, 40% de gall dindi (ales, colls i carcasses carnoses) 6% de carbassa amb pell, polpa i llavors, a més de julivert, i 4% d’illa.\nNAT'S AUS DE GRANJA 2.5Kg cantidad\nIngredients: ales, colls, carcasses\n10% FETGE DE POLLASTRE:\nPart de el grup de les vísceras.Colabora a la producció de glòbuls vermells pel seu alt contingut en vitamina B12.\nAlt contingut en zinc facilitant l’assimilació i l’emmagatzematge de la insulina. També contribueix a la maduresa en el desenvolupament i ajuda en el procés de creixement; és beneficiós per al sistema immunitari i la cicatrització de ferides així com a ajudant a metabolitzar les proteïnes. Combatre la fatiga i intervé en el transport de la vitamina A a la retina.\nLa seva vitamina B6 ajuda a prevenir malalties cardíaques.\nL’àcid fòlic o vitamina B9 ho fa molt recomanable per al seu consum en etapes de gestació o de lactància dels cadells.\nBeneficiós per al metabolisme dels huesos.A tot i tenir menor quantitat de vitamina A que un altre tipus de fetges, el percentatge d’àcid pantotènic (vitamina B5), seleni i vitamina B12 i B2, ajuden els sistemes circulatori i glandular.\nAntiinflamatori natural, usant-per exemple, en problemes urinaris (cistitis) o en mascles amb problemes de próstata.Ácidos grassos que beneficien la prevenció de problemes cardiovasculars.\nSé el primero en valorar “NAT’S AUS DE GRANJA 2.5Kg” Cancelar la respuesta


Gutiérrez serà la millor basa tricolor a la Copa del Món femenina d'esquí alpí - El Periòdic d'Andorra\nGutiérrez serà la millor basa tricolor a la Copa del Món femenina d'esquí alpí\nUn cartell ple d’estrelles i dinou països representats faran gaudir d’una cita amb un pressupost d’1,7 milions d’euros\nPublicat el Dimecres, 17 de febrer de 2016 | 01:45 h\nUna vista general de la pista de l’Àliga que acollirà el supergegant (dissabte 27 de febrer) i la combinada alpina (diumenge 28) de la Copa del Món femenina de Grandvalira, presa des de la carretera d’Entor, ahir. | TONY LARA\nUna presentació multitudinària, repleta de personalitats de tots els vessants socials i polítics del Principat, va iniciar el compte enrere de la Copa del Món femenina que es disputarà a Grandvalira els pròxims 27 i 28 de febrer. Andorra tornarà a ser l’epicentre del Circ Blanc per segona vegada en la seva història i amb el record del magnífic pòsit que va deixar Soldeu 2012 i requeria un acte com aquest que no deixa ni el més mínim dubte de què es tracta d’un projecte de país. Ho avala el pressupost, d’1,7 milions d’euros.\nAllà, al nou edifici del Tarter, hi era el cap de Govern, Toni Martí, per alentar l’equip organitzatiu recordant: «Som un destí de neu de primer nivell i esdeveniments esportius com aquest demostra que som un país de Copa del Món. També hi havia el cònsul major de Canillo, Josep Mandicó, recorda que fa quatre anys, amb Soldeu, «el Principat es va obrir al món» recordant que ara que arriba la segona «queden onze dies de treball intens». No va faltar el màxim responsable del patrocinador principal, Xavier Cornella, director general de Crèdit Andorrà, qui va deixar palesa la «implicació total» de l’entitat bancària amb l’esport i en concret amb l’esquí, l’esport nacional. Com tampoc el director general d’Ensisa, Conrad Blanch, qui va parlar de la Copa del Món que està per arribar com un esdeveniment amb tres objectius principals: «el posicionament internacional d’Andorra, l’èxit organitzatiu que potencii la candidatura per a les finals del 2019 i la implicació de tot el país».\nDiscursos, cada qual més, per posar Andorra als altars en matèria de neu no van faltar. Però també es van desvetllar algunes de les incògnites de Grandvalira 2016, com per exemple la representació tricolor. Semblava que ho anunciaria el propi president de la Federació Andorrana d’Esquí, Albert Coma, però aquest va cedir dit honor al cap de Govern. «Estarà Mireia Gutiérrez». La frase més esperada. Una gran i grata sorpresa per als presents. «I també Sara Raméntol i Sissi Hinterreitner», va prosseguir no sense certes dificultats per pronunciar el cognom de la tercera anunciada.\n«En principi no havia de venir però fins el març no té cap eslàlom de Copa del Món i pot fer un bon paper. No ha entrenat velocitat però té quinze dies per preparar-se», va apuntar un Coma que també va treure pressió a les altres dues corredores de l’equip femení de la FAE: «Combinen proves FIS i Copes d’Europa. No estan en aquest nivell però una experiència com aquesta els hi pot anar molt bé».\nLa pròpia Gutiérrez, que dilluns va tornar de Crans Montana, no va ser present a l’acte, però també va valorar la seva participació: «No tinc cap tipus de pressió ni cap tipus d’objectiu, perquè no estava previst dins del programa. Per mi és important córrer a casa tot i que no sigui la meva especialitat».\nMimi farà la supercombinada de diumenge igual que Raméntol i Hinterreitner, que també correran el supergegant de dissabte. Totes tres estaran dins dels prop de cent esquiadores que ompliran l’Àliga durant el cap de setmana. Les inscripcions es tancaran el pròxim diumenge dia 21 i de moment hi ha 19 països inscrits. A l’espera de confirmació, el cartell serà de màxim luxe. Algunes de les favorites són la Lindsey Vonn – la que més victòries ha aconseguit en Copa del Món (75), guanyadora quatre vegades de la General a més d’un or olímpic, 2 campionats del Món–, Lara Gut –la segona en el rànquing per darrere de Vonn i porta vuit podis aquesta temporada– Mikaela Shiffrin –de només vint anys, campiona en la general d’eslàlom al 2013 i el 2015, a més d’un or olímpic i dos títols als Campionats del Món, Tessa Worley la guanyadora de l’eslàlom de Soldeu 2012–, Viktoria Rebensburg, Cornelia Huetter, Elisabeth Goergl o Michaela Kirchgasser.\nQUIN TEMPS ESPERA? / L’únic que no està controlat de Grandvalira 2016 és el temps. Hi ha l’experiència de Soldeu 2012, quan es va superar amb un èxit total els problemes amb les fortes ventades. Les últimes notícies diuen que d’aquí a dues setmanes s’espera fred però en tot cas, Blanch va deixar clar: «Estem preparats per al que sigui».


Lloguer de Masia amb Llar de foc\nTipus ApartamentCasa aïlladaMasiaHabitacióCasa ruralHotel *Hotel ****\nAllotjament de 6 a 8 places des de 18€ per persona/nit\nCasa de pedra i fusta situada a 750 metres d’altitud ideal per a grups grans que volen gaudir d’uns dies de descans enmig de la natura\nREF. 5690 - COSTA DAURADA\nLocalitzacio: Tarragona Baix Camp - Riudoms\nFinca molt propera a Salou amb totes les instal·lacions necessàries per gaudir d'una estada inoblidable\nAllotjament de 16 a 17 places des de 29€ per persona/nit\nREF. 5689 - COSTA DAURADA\nAllotjament de 9 a 10 places des de 26€ per persona/nit\nREF. 6196 - Serra d'Almenara\nLocalitzacio: Lleida - Almenara Alta\nGran finca amb sala de celebracions, piscina ... i totes les instal·lacions necessàries per gaudir d'una estada inoblidable.\nAllotjament de 22 a 30 places des de 18€ per persona/nit\nIdeal grups que desitgin gaudir d’una estada enmig de la natura\nAllotjament de 10 a 16 places des de 25€ per persona/nit\nCASA RURAL RIUDOMS (Baix Camp) - Ref. 7292\nAllotjament de 25 a 27 places des de 29€ per persona/nit\nCASA RURAL LA BARONIA DE RIALB (La Noguera) - REF. 1063\nLocalitzacio: Lleida Noguera - LLeida - Montsec\nSituada en un entorn privilegiat amb unes magnífiques vistes i equipada amb piscina, jardí, barbacoa i capacitat de 10 a 14 persones\nAllotjament de 14 a 19 places des de 25€ per persona/nit


Oakhill Apartments City Centre Westend Aberdeen Regne Unit - Ofertes d'hotels amb els MILLORS DESCOMPTES EN LÍNIA\nQueens Road, Kepplestone, Aberdeen Centre Ciutat, Aberdeen, Regne Unit, AB15 4AR - Veure al mapa\nAl visitar Aberdeen, vosté es sentirà com a casa a Oakhill Apartments City Centre Westend, què li ofereix un allotjament de qualitat i un gran servei. Tota l'emoció del centre de la ciutat és només a 2.6 km. Amb la seva bona localització, l'hotel ofereix fàcil accès a les destinacions obligades de la ciutat.\nOakhill Apartments City Centre Westend ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, instal.lacions per a minusvàl.lids, magatzem d'equipatge, Zones públiques amb Wi-Fi, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de jardí. Descobreixi una encantadora mescla de servei profesional i ampla gama de característiques a Oakhill Apartments City Centre Westend.\nTots els tipus de viatgers (12) Parelles (2) Viatgers en solitari (3) Famílies amb infants petits (5) Famílies amb infants grans (1) Grups (1)


Els indicadors de la Covid 19 baixen lleugerament - Empordà\nEls indicadors de la Covid 19 baixen lleugerament\n5.799 persones ja han rebut la segona dosi de la vacuna\nACN 23.01.2021 | 10:57\nUna ciutadana se sotmet a una prova PCR al Centre Cívic Cal Balsach de Sabadell, el 23 de novembre de 2020. Albert Segura\nUna ciutadana se sotmet a una prova PCR al Centre Cívic Cal Balsach de Sabadell, el 23 de novembre de 2020.\nLa velocitat de propagació de la covid, l'Rt, ha baixat d'1 i se situa en 0,97, cinc centèsimes menys que en les últimes 24 hores, segons l'últim balanç del Departament de Salut. El risc de rebrot també disminueix fins als 603 (-34). En paral·lel, la incidència a 14 dies igualment baixa un xic i passa de 652,76 a 651,91.\nS'han declarat 3.675 nous casos confirmats per PCR o TA, amb un total de 443.370. El 7,68% de les proves de la darrera setmana han donat positiu. S'ha informat de 70 noves morts i el total és de 18.554. Hi ha 2.853 pacients ingressats amb covid, 33 menys que fa 24 hores, i 659 persones a l'UCI, 28 més. Els vacunats amb la primera dosi són 173.567, 5.407 més. També n'hi ha 5.799 que ja han rebut la segona, 2.030 més.\nL'Rt i el risc de rebrot baixen mentre que la incidència puja lleugerament.\nEspanya voreja els 2,5 milions d'infectats de covid-19.


La crisi actual entre Rússia i Ucraïna i el paper galdós que està fent una Europa atrapada podrien marcar el moment perfecte per accelerar una part important de la transició energètica. Paul Hockenos, un escriptor nord-americà que fa anys que viu a Berlín (Alemanya) i que està especialitzat en energies renovables, creu que el moment podria ser l’idoni per accelerar la transició energètica, en un canvi tan difícil com necessari.\nEn un article publicat per la cadena nord-americana CNN, Hockenos celebra la suspensió del projecte del gasoducte Nord Stream 2, que considera “una idea terrible des del principi”. La decisió alemanya de no aprovar-lo no deu haver estat fàcil, ja que pot tenir “implicacions àmplies en l’economia”, no només d’aquell país sinó de tota Europa. Per a Hockenos, però, les conseqüències poden ser problemàtiques però no pas “tràgiques”.\nEl president rus, Vladímir Putin | Presidència de la Federació Russa\nDe fet, considera que la situació pot ser “una benedicció disfressada” per fer que el continent aposti per alternatives verdes al gas provinent de Rússia. “El gas natural, al cap i a la fi, és un combustible fòssil”, recorda, i “la seva combustió emet grans quantitats de metà, un potent gas d’efecte hivernacle”. Així doncs, no és precisament la millor opció de futur, i no només pel canvi climàtic.\nEls darrers anys, recorda, han posat Europa Occidental en mans de Rússia pel que fa a l’energia, “un error de càlcul en vista de l’ús com a arma geopolítica” que Vladímir Putin n’ha fet des de fa més de deu anys. Si Europa s’hagués posat a treballar en alternatives aleshores, afirma, el contrapes rus seria molt més feble. Hockenos, però, considera que “afortunadament” les coses ja estan canviant i que la transició a l’energia elèctrica renovable va per bon camí. El que caldria ara, diu, és “posar la cinquena marxa” per “solucionar dues crisis”.\nMapa mundial d’emissions de metà a instal·lacions de petroli i gas | Carbon Mapper\nEn analitzar les opcions disponibles, tot i que considera, per exemple, que el biogàs té potencial, recorda que la capacitat de generació amb deixalles és limitada i que el cultiu de plantes per generar-lo pot “treure el menjar de les taules de les famílies”. Pel que fa a la conversió d’energia elèctrica sobrant de les renovables en hidrogen, en reconeix el potencial però admet que els costos són massa elevats, si més no de moment. Així doncs, la seva aposta és clara: accelerar la transició a climatització i transport elèctric.\n“Quan parlem d’electricitat”, recorda, “sabem com arribar a zero carboni”. Hockenos, a més, posa sobre la taula que l’electricitat és la manera econòmicament més eficient de descarbonitzar el continent, fent servir energia verda tal com han acordat els països a les cimeres climàtiques. “El gas ja era, com a molt, una ‘tecnologia pont’” durant la transició, però “ara podem abandonar el gas més aviat del que havíem planejat”, sentencia.\nTot plegat, però, requerirà “una expansió enorme de les renovables, les tecnologies d’emmagatzematge, les d’hidrogen, xarxes intel·ligents”… Tot plegat, doncs hauria d’anar “moltes vegades més ràpid que ara, un fet que els activistes i experts climàtics han remarcat durant anys”. “Tot i que l’energia hidroelèctrica, la bioenergia, la geotèrmia i fins i tot, en alguns països, l’energia nuclear, jugaran un paper”, assegura Hockenos, “les tecnologies centrals en què confiarà el món són l’energia solar i l’eòlica“.\nCitant l’Agència Internacional de l’Energia, l’escriptor recorda que la solar és “la font d’energia més barata de la història” i que l’eòlica, “tant a terra com al mar, la segueixen de prop”. El seu desplegament, doncs, ha de ser a gran escala, especialment si la Unió Europea vol complir el seu compromís que, el 2030, el 40% de la seva energia sigui d’origen renovable. “Això vol dir més que duplicar” la potència actual, recorda Hockenos.\nPlaques solars | Exciton Science\nL’eficiència energètica, a més, també hauria de ser un pilar de la transició energètica: els europeus, diu, “han de fer servir menys energia: conduir menys, escalfar menys, consumir menys”. De fet, en aquest sentit, Hockenos recorda que el consum energètic de la UE hauria de reduir-se un 9% de cara al 2030 però que, en canvi, cada any només es reforma un 1% dels edificis per posar-los aïllaments d’alta qualitat, “massa pocs, de molt”, conclou. La introducció de l’economia circular, a més, també ajudarà en aquesta reducció del consum energètic.\n“Els europeus s’han d’adonar que viuen en temps precaris i de crisi”, adverteix Hockenos, i reitera que la transició energètica és una necessitrat imperiosa per dues raons: “per alliberar-se de l’ofec energètic de Putin i per complir els objectius climàtics globals i mantenir habitable el nostre planeta”.\nRússia recomana a Europa que vagi a l’espai en naus Soyuz\nUn nou mapa mostra els punts amb majors emissions de metà del món\nNou rècord de generació d’energia en un reactor de fusió nuclear\nUn nou sistema pot dessalinitzar aigua fent servir només energia solar\nEls astronautes de l'ESA van reclamar disposar d'un transport propi en un comunicat publicat la setmana passada\nAquest gas podria ser responsable de fins la meitat de l'augment actual de les temperatures\nAquest èxit posa aquesta font pràcticament il·limitada una mica més a prop de ser una realitat\nEl procediment també es pot aplicar al tractament d'aigües residuals i a l'esterilització d'equipament mèdic\nGran avenç en l’ús d’energia solar per convertir CO2 en combustible\nUn nou descobriment pot facilitar la reducció de gasos d'efecte hivernacle a l'atmosfera


Profesionals | Logos Clínica Psicoanalítica\nLlicenciada en Psicologia (pel Col · legi de Psicòlegs de Catalunya), compta amb un Màster en Clínica Psicoanalítica amb nens i adolescents. És psicòloga infantojuvenil en Clínica Psicoanalítica Logos des de Març 2009 i en l’Institut de Dermatologia I. Umbert – Unitat d’Estrès, des de Febrer 2010. Col · labora com a psicòloga en l’equip psicosocial en l’entitat col · laboradora per a l’Adopció Internacional; Crèixer Junts des de Setembre 2009 i és infermera a l’Hospital Sant Joan de Déu a la Unitat d’Hospitalització Paidopsiquiátrica des de Març 2010.\nVaig estudiar Psicologia a la Universitat Autònoma de Barcelona i des de l’inici em va interessar entendre com funciona la ment humana i quins són els aspectes que permeten o interfereixen en la salut mental i el benestar personal. Això em va portar a interessar-me per la psicoanàlisi i vaig iniciar la meva formació en aquest àmbit molt abans d’acabar la llicenciatura. Va ser llavors quan, en 1982, vaig aconseguir una beca de formació i pràctiques durant quatre anys, a la Unitat de Paidopsiquiatria de l’Hospital Vall d’Hebron, a Barcelona. Aquesta estada va determinar la meva carrera i des de llavors m’he dedicat a l’atenció de nens i adolescents en tots els seus vessants: Atenció psicoterapèutica individual i familiar, Docència, Investigació i Assessorament en l’àmbit educatiu. Des de fa uns anys m’he especialitzat en Trastorns Greus com TEA, THDA, TEPT i en l’atenció clínica a infants adoptats, ampliant la meva formació psicoanalítica amb altres àmbits: la neuropsicologia i les neurociències, actualitzacions en psicopatologia infantojuvenil i teoria de la Inclinació.\nHi ha molts motius pels quals una persona pot fer símptomes, inhibicions i tenir patiment psíquic, però això no la converteix en un malalt, ni en un trastornat a etiquetar, ni en algú a qui calgui medicar. Aquests anys de treball amb nens, adolescents i adults m’han reafirmat la serietat i la validesa de l’espai psicoterapèutic psicoanalític com a instrument d’alleujament simptomàtic i de transformació subjectiva.\nLlicenciada en Psicologia per la Universitat Autònoma de Barcelona any 1980 i col · legiada n º 3330 Col · legi Oficial de Psicòlegs de Catalunya, realitzar cursos teòrics i pràctics en el Departament de Psicologia de la Universitat de Bilbao, sobre Psicoteràpia, Psiquiatria dinàmica i Psicoteràpia de família en 1977 – 1980 i psicoanàlisi individual 1978/1983 i 1985/1987. Va supervisar la clínica amb diferents psicoanalistes de 1983 a 1999 i va participar en psicoteràpia grupal dirigida per Pacho O’Donell 1978. Compta amb formació completa d’EMDR.\nLlicenciat en Psicologia, títol atorgat per l’Escola Superior de Psicologia i Ciències de l’Educació de la Universitat Nacional de Rosario-Argentina des de 1975. És clínic EMDR atorgat per EMDR Europe Association des de 2007, psicòleg especialista en Psicologia Clínica el 26 de setembre de 2008 i consultor EMDR per EMDR Europe Association des de 27 de juny de 2010.\nJavier Solé Fernández, membre fundador de Logos, és llicenciat en Medicina i Cirurgia per la Universitat Autònoma de Barcelona el 1980 i especialitzat en Psiquiatria a Hopital Clínic i Provincial de Barcelona. Format en Psiquiatria Dinàmica i Psicoanàlisi, compta amb un extens recorregut laboral en Serveis Públics: CSM Granollers, CSM Badalona, IMU … etc. i és membre de l’Equip de Prevenció en SM-EAPPP que dirigeix el Dr JL Tizón (Equip d’Atenció Precoç al pacient amb risc de Psicosi).


Pals, amb aproximadament 2.400 habitants, està situat al bell mig de l’Empordà i format per tres nuclis (Pals, Masos de Pals i Platja de Pals). És un dels municipis més coneguts i visitats de la comarca per la bellesa del seu paisatge i la riquesa del seu llegat històric i patrimonial.\nA Pals, hi trobareu un dels recintes gòtics més bonics i ben conservats de l’Empordà. Passejant pels carrerons empedrats de la vila medieval, tant de dia com de nit i a qualsevol època de l’any, us sorprendrà la llum de colors ocres i daurats reflectida a la pedra sorrenca dels edificis. Hi trobareu, al vostre pas, la plaça Major, les tombes visigòtiques, l’església, el castell, la torre de les Hores, la muralla… que anireu deixant enrere al llarg del recorregut fins a arribar al mirador Josep Pla des d’on podreu contemplar la bellesa de la plana empordanesa presidida pel massís del Montgrí amb les illes Medes al fons.\nPals compta amb una àmplia platja ideal per a famílies i per als amants dels esports aquàtics. A causa de la llarga extensió de la seva platja, està dividida en dos sectors. Al nord trobareu la platja del Grau, tranquil·la, poc fonda, de sorra fina i daurada que enllaça cap al sud amb la platja Gran, més fonda i de sorra més granulada. En els dos sectors trobareu restaurants i bars amb terrassa, botigues, etc. En podeu gaudir de nord a sud, en família, practicant esports aquàtics, caminant, o, senzillament, contemplant el paisatge, les onades i les vistes amb les illes Medes al fons.\nPals compta també amb un entorn natural d’aiguamolls i arrossars per passejar, fer sortides a peu, i amb bicicleta o senzillament per observar i gaudir del paisatge. Les basses d’en Coll de Pals, espai protegit inclòs en aquest Parc Natural, és una zona d’aiguamolls amb dunes i vegetació autòctona (salzes, oms, canyars i canyissars) d’alt valor ecològic on es conrea arròs. Lloc de trobada i nidificació de diverses espècies d’aus (martinet menut) i altres animals, és un espai destacat dins d’aquesta reserva natural. En aquest indret que antigament corresponia al curs del riu Daró, hi trobareu un observatori d’aus enmig d’itineraris planers i agradables per fer a peu i/o amb bicicleta.\nDes de l’any 1994, el cicle d’activitats relacionades amb el món de l’arròs s’inicia amb la Campanya Gastronòmica “Pals i la Cuina de l’Arròs” organitzada conjuntament entre l’Ajuntament, els restaurants i els molins d’arròs. Aquesta acció gastronòmica pretén difondre la qualitat d’aquest producte tan arrelat a Pals. Durant els mesos de primavera, els restaurants de la vila que hi participen ofereixen als seus clients un menú basat en l’arròs de Pals a la cassola com a plat principal acompanyat d’entrants i postres segons l’estil de cada establiment. La campanya es complementa amb un seguit d’accions entre les quals destaquen: visites guiades basades en la història i tradicions que envolten el món de l’arròs, cursets de cuina, mercats de productes de la terra, conferències i tallers.\nEl cicle de l’arròs continua amb la Plantada Tradicional de l’Arròs, que se celebra al municipi cada any durant el mes de juny. Els pagesos més veterans de la vila, ofereixen al públic assistent una demostració de com es plantava l’arròs manualment amb els peus ficats dins l’aigua abans de la mecanització. L’acte es complementa amb un esmorzar de pagès i activitats relacionades amb aquest ofici artesanal.\nL’arròs sembrat a mà durant el mes de juny, se sega a l’octubre seguint el mateix procediment: durant la Sega Tradicional de l’arròs els pagesos veterans de la vila mostren com es portava a terme aquesta tasca abans de la mecanització tallant les espigues d’arròs amb la corbella fent-ne garbes i col·locant-les sobre la “barca” de fusta arrossegada per un cavall. La festa finalitza amb una arrossada popular.\nPer complementar la visita, Pals us ofereix una oferta turística de restauració i allotjament (hotels, càmpings, apartaments, pensions, habitacions, turisme rural, etc.), amplia i diversificada, ideal per a famílies, esportistes i amants de la natura i que us convida a escollir la opció que més s’ajusti a les vostres expectatives. Una oferta singular, personalitzada i en procés de millora constant que us permetrà dissenyar una estança al vostre gust.\nTel. +34 972 63 73 80


Quines són les implicacions de la mirada orientalista en la cultura, l'art, la política, la sexualitat i el desig homoeròtic? | BCN Acció Intercultural\nInici / Noticia / Quines són les implicacions de la mirada orientalista en la cultura, l'art, la política, la sexualitat i el desig homoeròtic?\nQuines són les implicacions de la mirada orientalista en la cultura, l'art, la política, la sexualitat i el desig homoeròtic?\nConferència. A càrrec de Diana Al-Rahmoun, filòloga i traductora.\nL'orientalisme com a camp d'estudi i mirada occidental que afecta els imaginaris culturals presents en l'acadèmia, la geopolítica, el cinema, la literatura, el desig i la sexualitat, ha suposat la creació de la dualitat Occident i Orient, partint el món en dos pols aparentment oposats. Això ha suposat la invenció d'estereotips i estigmes que han creat una imatge bastant generalitzada, incorrecta i negativa de les comunitats que conformen l'anomenat Orient.\nDimarts 27 d’octubre, es va presentar la xerrada virtual ‘L’Orientalisme en el desig homoeròtic’, en el marc del cicle Interculturalitat LGTBI. Diàlegs per a una memòria plural. Diana Al-Rahmoun ens va proposar una detallada reflexió literària sobre les implicacions que va tenir la producció cultural del Magrib en els anys cinquanta, en la construcció de l’imaginari homoeròtic i la resignificació de conceptes com l’alliberament i el desig sexual, concretament en obres d’autors com Paul Bowles i la Generació Beat.\nPer començar, Al-Rahmoun va exposar breument la genealogia del concepte orientalisme, entès com aquell estudi que va derivar de les escriptures dels religiosos i els seus intents d’evangelització de colònies europees al segle XX, acompanyat de les traduccions de l’Alcorà al segle XII, i finalment en la creació de departaments especialitzats en orientalisme en universitats europees, a partir del segle XVII.\nAquest moviment acadèmic posava especial atenció en la filosofia, literatura i religió, d’aquelles cultures orientals islamitzades, el qual va anar agafant una perspectiva colonial i al servei de l’imperialisme, quelcom que s’evidencia a través de les investigacions del segle XIX d’Egipte encarregades per Napoleó, les quals van portar a l’intent d’invasió del país per part de França l’any 1798.\nEn aquest context, des de França es van crear mapes i il·lustracions amb anotacions del que percebien d’Egipte. Descriuen a un poble primitiu, procliu a l’ús d’una màgia suposadament estranya, creant així una imatge homogènia, estereotipada i generalitzada, que després es va donar a conèixer a Occident. I és que aquesta imatge no ha desaparegut. Un clar exemple d’això seria la pel·lícula Aladdin (1992), on es generalitza als àrabs com a “nòmades que beuen te”, “bàrbars” que practiquen “màgia oriental”, entre altres claus d’anàlisis aportades per Al-Rahmoun.\nAquesta mirada orientalista, que l’autor palestí nord-americà Edward Said (referent dels estudis postcolonials) va descriure en la seva obra Orientalisme, ve del fet que Orient ha estat un “objecte colonial”, ja que va ser envaït i va haver-hi una apropiació científica d’una cultura per una altra aparentment més forta, que seria la d’Occident.\nPaïsos com Anglaterra, França o Estats Units representen a l’orient mitjà i llunyà, i el sud d’Àsia com a estrany, inferior i incivilitzat, per la qual cosa va portar al fet que Europa s’autodefinís en oposició, com a lògica, superior i civilitzada. D’aquesta manera, es podia justificar la imposició del poder occidental sobre Orient. L’orientalisme, doncs, “encapsula cultura, religió i etnicitat de comunitats en una amalgama d’estereotips i reduccions simplistes, deshumanitzant a la gent que forma part d’aquestes comunitats”.\nAquest imaginari i mirada va ser la que, tal com demostra Al-Rahmoun, va perpetuar l’escriptor i compositor nord-americà Paul Bowles, en la seva descripció del Marroc, país en el qual va viure cinquanta-cinc anys fins a la seva mort. La seva obra, dirigida a un públic occidental, ensenyava des del seu punt de vista com era viure a Tànger a partir dels anys cinquanta. Aquesta segueix en el nostre imaginari col·lectiu, i perdura en com veiem la regió. Com va dir Said sobre aquest tema “Orient va ser orientalitzat no només perquè es va descobrir que era oriental, seguint els estereotips d’un europeu mitjà del segle XIX, sinó perquè també es va poder aconseguir que ho fos, és a dir, se li podia obligar a ser-ho”, i és per això que tals invencions van crear una realitat.\nEn obres com Memòries d’un nòmada o En el cel protector, es pot veure com Bowles, descrivia al país i feia afirmacions estereotípiques i incorrectes. Per exemple, essencialitzaba l’islam, ja que no diferenciava entre persones musulmanes, societats de majoria musulmana i tradicions islàmiques o islamitzades. Durant les revoltes marroquines anticolonials dels anys cinquanta, descriu a la població com “vespes irritades”, com si no hi hagués rastre de politització entre ells, despullant-los d’humanitat. En la seva visió, el Marroc havia de romandre passiu i immutable. Quant a la sexualitat, en El cel protector, reprodueix l’imaginari racista on la dona protagonista nord-americana és raptada per un home marroquí, clarament hipersexualitzat, i casat amb tres dones.\nCal esmentar que Bowles també es rodejava amb altres autors de la Generació Beat, un moviment literari, els valors dels quals van inspirar als hippies, i la influència del qual segueix sent palpable avui dia. Ells exploraven la religió, l’espiritualitat, les drogues i la sexualitat, i sovint feien viatges a Tànger. L’autor marroquí Mohammed Chukri, va conèixer a Bowles i a altres coetanis com William Borroughs, Truman Capote o Allen Ginsberg i va escriure diversos llibres sobre ells, dient que aquesta gent venia a Tànger per “els nois i les drogues”. Ell deia que romantitzaven la ciutat, fins i tot la mitificaven, alhora que menyspreaven a la seva gent, tractant a Tànger de bordell, a la disposició de les persones occidentals.\nAquesta idea tan colonial per tant, no estava només present en l’obra d’aquests autors, sinó especialment en la seva actitud vital, i el desig i la sexualitat passaven per aquest filtre. Va citar, a manera d’anècdota, a Joseph A. Boone a The homoerotics of orientalism. Borroughs va explicar que, suposadament, un menor de set anys se li havia insinuat i va criticar que no tingués els tretze anys, (edat respectable segons ell). Per a ell, la condemna moral que acompanyava a un menor occidental no interpel·lava a la infància marroquina.\nCom podem contrarestar aquestes narratives? Al-Rahmoun planteja que la millor forma de donar-li la volta a aquest orientalisme en la literatura és usant l’autorepresentació com a eina, llegint i difonent a escriptors autòctons com el marroquí Abdelá Taia, autor de El que es digno de ser amado on articula una crítica a la visió colonial d’entendre el desig i la sexualitat que es produeix des de la literatura occidental.\nPodcast - L’orientalisme en la cultura visual i escrita homoeròtica


Redacció dimecres, 26 de febrer 2020 - 00:00h\nRegidor de Via Pública de Torredembarra\nDesprés de la retirada per deteriorament de l'escultura Alfa i Omega de Bartolozzi de la platja de Torredembarra, sembla que la línia de costa de Baix a Mar recuperarà la seva imatge representativa. El regidor responsable ha anunciat que la licitació del bloc de formigó dins de l'aigua ja és un fet. Ara serà el torn dels veïns decidir si s'hi col·loca o no una reproducció de la peça artística.\nEl treball de recerca 'La vida eremítica a les comarques de Tarragona' li ha valgut a aquesta alumna de batxillerat de Valls la concessió del Premi de recerca Ramon Muntaner, que atorga la Generalitat per despertar vocacions científiques entre els estudiants de secundària.\nConseller d'Habitatge de Tarragona\nEl Conseller d'Habitatge del govern tarragoní ha anunciat la construcció de cent nous pisos de protecció oficial pròximament. Aquesta oferta d'habitatge públic tindrà com escenari la part baixa de la ciutat, al costat de l'estació de trens. Pinedo també ha destacat l'aposta per al lloguer social a l'Arrabassada.\nEl semàfor del 24 de febrer de 2020\nAjuntament de Torredembarra Baix a Mar Torredembarra Valls Ajuntament de Tarragona


MITOLOGIA CLÀSSICA: Dionís (el naixement)\nDionís (el naixement)\nCràtera grega. Zeus i Dionís naixent de la seva cama.\nDionís (també anomenat Bacus i Acratòforos) era el déu del vi, les festes, el desfrenament però també del teatre. És representat amb raïm o amb una pantera negra.\nVa tenir un naixement inusual, cosa que crea dificultat per encaixar-lo al panteó olímpic. La seva mare, Sèmele, era una dona mortal i el seu pare era Zeus, rei dels deus olímpics.\nZeus estava casat amb Hera, que es va adonar de la infidelitat del seu marit quan va veure Sèmele embarassada i, amb l'aspecte d'una dona gran, es va guanyar la confiança i amistat de la mare de Dionís i li va explicar que el seu estimat no era Zeus si no un home normal i va plantar a la ment de Sèmele les llavors del dubte. Sèmele, impulsada per la curiosistat, va demanar a Zeus que es mostrés amb tota la seva glòria com a prova de la seva divinitat i, desprès de molta insistència per part de la mortal, va acceptar i, al mostrar-se, Sèmele va morir carbonitzada ja que va apareixer amb llampecs, trons i llamps.\nZeus va aconseguir salvar a Dionís, que encara era un fetus, i se'l va "guardar" a la cuixa fins al moment que va nèixer. Aixì doncs, va néixer dos cops.\nAltres versions expliquen que Dionís va ser el fill de Zeus i Persèfone, la reina dels inferns.\nHera, la esposa gelosa de Zeus, odiava al nen pel fet de ser fill de la infidelitat aixì que va enviar als Titans perquè el descuartitzessin després d'enganyar-lo amb joguines. Zeus va fer fugir als Titans amb els llamps però massa tard ja que, quan va arribar, ja s'havien menjat tot el cos menys el cor, que va ser salvat per Atena, Rea o Demèter (depèn de les fonts).\nZeus va fer servir el cor per recrear-lo al ventre de Sèmele. (Altres versions diuen que Zeus va fer-li menjar a Sèmele el cor del nen perquè es quedés embarassada). Aixì doncs, aquí també va néixer dos cops.\nEl nom de "Dionís" vol dir: "El que va néixer dos cops".\nPublicat per estúpida a 14:00\nÉs genial! Fabulós!\nPerò hauries d'alinear la pagina perquè queda una mica lleih el text així..\nmolt bé. Es nota que ho has treballat. Bé l'explicació de la foto i els enllaços.\n8 de febrer de 2008 a les 18:19\nM'ha agradat molt aquest treball perque esta tot complet esta molt bé de veritat\n15 de febrer de 2008 a les 14:20\nmagrada mol el treball!!!\njo també volia fer dianís però es molt complicat per tant m'ha semblat molt bé que per explicar-lo nomès hagis fet el neixament però ben explicat!!!\ncomm diu tothom: segueix axí jeje!!\n22 de febrer de 2008 a les 13:50


LleidaTV i el Conselh col·laboren en una sèrie d'humor en aranès\nLleidaTV i el Conselh col·laboren en el nou format televisiu 'Èm çò qu'èm' || Il·lustrarà amb gags paraules i expressions de l'idioma per promocionar-lo\n© Una trentena de persones van participar en l'audició d'ahir al Cinema Era Audiovisuau de Vielha.\nLa llengua aranesa tindrà un nou instrument per promocionar-se i difondre tant el seu correcte ús com el significat d’algunes de les seues expressions en clau d’humor. Es tracta de la nova sèrie televisiva Èm çò qu’èm, produïda per LleidaTV en col·laboració amb el Conselh Generau i en la qual també participa Kionalia Project, una productora audiovisual creada per exalumnes de la Universitat de Lleida.\nLa sèrie, que s’estrenarà al setembre a Lleida TV, tindrà un total de 15 capítols amb gags de curta durada i el fil conductor serà una intel·ligència artificial anomenada SIA, que és l’acrònim de Servici Intelligéncia Aranesa, gran coneixedora de la llengua de la Val i que il·lustrarà, a partir de simulacions virtuals, expressions i frases fetes típiques d’Aran així com el significat d’algunes paraules i el seu correcte ús.\nLa producció serà íntegrament en llengua aranesa i compta amb l’assessorament del departament de Cultura i Llengua del Conselh Generau.\nAixí mateix, tindrà la seua pròpia banda sonora, de la qual s’encarregarà l’estudi musical Bossa Records, fundat pel compositor lleidatà Josep Maria Bossa.\nVal a destacar que ahir va tenir lloc al Cinema Era Audiovisuau de Vielha un càsting per escollir l’elenc de la sèrie, a què es van presentar 30 aspirants. El jurat, format per Òscar Fernández, productor executiu de la sèrie; Veronica Barés, tècnica de Política Lingüística del Conselh; i els membres de la productora Kionalia Project, va elegir-ne vuit. Està previst que la sèrie comenci a rodar-se la setmana del 20 de juliol en diferents localitzacions de la Val.


El PP celebra l'adhesió d'Alcoi a la Xarxa de l'Agenda 2030 - Alcoi23\nPublicado por Redacció Alcoi23 | 8 Jun 2020 | General, Portada | 0 |\nEl Partit Popular d’Alcoi celebra l’adhesió de l’Ajuntament d’Alcoi a la Xarxa d’entitats locals per a desenvolupar els Objectius de Desenvolupament Sostenible de l’Agenda 2030. La incorporació en aquesta xarxa impulsada per la Federació Espanyola de Municipis i Províncies va ser plantejada pel PP en l’últim ple. La proposta va comptar amb el suport de tots els grups polítics, a excepció de Vox.\nEl portaveu del PP a l’Ajuntament, Enrique Ruiz, exposa la importància que Alcoi forme part d’una xarxa que “ofereix eines als municipis per a implantar els objectius de l’Agenda 2030 de Nacions Unides”. Els 17 objectius plantegen un desenvolupament sostenible en l’àmbit social, cultural, econòmic i mig ambiental. La xarxa, segons Ruiz, “permet compartir experiències entre ajuntaments i diputacions” i oferirà línies d’actuació per a donar resposta a la crisi provocada pel Covid 19.\nLa creació de la xarxa va ser aprovada el novembre passat. La seua constitució està prevista per a la segona meitat d’enguany. “Volem que Alcoi siga una de les ciutats fundadores de la xarxa”, apunta Ruiz. El portaveu del PP subratlla que els ajuntaments siguen els principals actors en l’aplicació dels objectius de desenvolupament sostenible de Nacions Unides. “L’administració local, la més pròxima ha de jugar un paper crucial en l’aplicació dels objectius”, conclou el regidor del PP.\nPosar fi a la pobresa en totes les seues formes a tot el món.\nPosar fi a la fam, aconseguir la seguretat alimentària i la millora de la nutrició i promoure l’agricultura sostenible.\nGarantir una vida sana i promoure el benestar per a tots en totes les edats.\nGarantir una educació inclusiva, equitativa i de qualitat i promoure oportunitats d’aprenentatge durant tota la vida per a tots.\nAconseguir la igualtat entre els gèneres i l’apoderament de totes les dones i xiquetes\nGarantir la disponibilitat d’aigua i la seua ordenació sostenible i el sanejament per a tots.\nGarantir l’accés a una energia assequible, segura, sostenible i moderna per a tots.\nPromoure el creixement econòmic sostingut, inclusiu i sostenible, l’ocupació plena i productiva i el treball decent per a tots.\nConstruir infraestructura resilient, promoure la industrialització inclusiva i sostenible i fomentar la innovació.\nAconseguir que les ciutats i els assentaments humans siguen inclusius, segurs, resilients i sostenibles.\nAdoptar mesures urgents per a combatre el canvi climàtic i els seus efectes (prenent nota dels acords celebrats en el fòrum de la Convenció Marc de les Nacions Unides sobre el Canvi Climàtic).\nConservar i utilitzar en forma sostenible els oceans, les mars i els recursos marins per al desenvolupament sostenible.\nProtegir, restablir i promoure l’ús sostenible dels ecosistemes terrestres, efectuar una ordenació sostenible dels boscos, lluitar contra la desertificació, detindre i revertir la degradació de les terres i posar fre a la pèrdua de la diversitat biològica.\nPromoure societats pacífiques i inclusives per al desenvolupament sostenible, facilitar l’accés a la justícia per a tots i crear institucions eficaces, responsables i inclusives a tots els nivells.\nEnfortir els mitjans d’execució i revitalitzar l’aliança mundial per al desenvolupament sostenible.\nAnteriorEl dilluns 29 de juny obriran les piscines municipals d’Alcoi\nSiguienteAlcoi realitza obres per valor de més d’1.700.000 euros dins del Pla Reactiva Alcoi\nAlcoi renova la seua adhesió com Punt d’Informació Col·laborador del Parc Natural Font Roja i la Serra de Mariola\nEs posen en marxa 11 noves empreses en 2019 a través de programes de l’Àgora\nComerç dóna suport als establiments hostalers en la difusió de les normes sanitàries\nLa Comunitat Valenciana ya cuenta con más personas inmunizadas por la vacuna contra la COVID-19 que contagiadas


14 de març de 2018 ARTICLES, DIVERSOS, POLÍTICA 0 comentaris\nDIFICULTATS TROBADES, “DE PROP RES ÉS IGUAL”. La dificultat de recuperació dels serveis municipals privatitzats i la reversió a mans públiques és una de les principals propostes electorals. Tant el govern central com les empreses afectades directament, o indirectament, han contraatacat per via judicial i legislativa per a posar fre a les remunicipalitzacions.\nUn segon aspecte ha estat afrontar la burocràcia municipal i l’abast i límit de les competències dels ajuntaments… Ja no es tractava de funcionar amb caràcter assembleari i de consens, clares senyals d’ identitat i tradició dels moviments socials, sinó de gestionar amb uns reglaments i ordenances impostos prèviament.\nUn tercer element està essent les tensions internes de les pròpies aliances de distintes agrupacions. Convé recordar que moltes de les candidatures unitàries foren la suma d’acords i coalicions, sense anterior experiència d’acció i treball compartit.\nI una quarta dificultat és la de trobar el punt d’equilibri de cooperació entre les iniciatives de base i les administracions del canvi.


Trump indulta als contractistes de Blackwater: “Per què ens odien?” – Elijah J. Magnier\nTrump indulta als contractistes de Blackwater: “Per què ens odien?”\nTraduït per: Eli C. Cases\nLa primera vegada que vaig veure als contractistes de Blackwater en acció va ser un matí de 2005, al carrer Al-Mansour de la capital d’Iraq, Bagdad. Enmig d’un pont, els contractistes, fortament armats, van sortir d’un vehicle que es dirigia al nord, van bloquejar la circulació apuntant les seves metralladores en totes les direccions—inclosa la meva—i van moure el que semblava ser una persona VIP, a la qual estaven protegint. Després van saltar a un altre vehicle amb els vidres tintats que es dirigia al sud, en la direcció oposada. Per un moment, tothom al carrer es van congelar, a causa de l’agressivitat dels contractistes i al seu comportament amenaçador, ja que esperaven veure bales volar. La por els va paralitzar fins al punt en què un conductor es va ajupir i va oblidar trepitjar el fre, provocant que el seu cotxe xoqués amb el de davant.\nLa presència dels contractistes de Blackwater era independent de la presa de decisions i del control iraquià, perquè estaven directament vinculats al govern dels Estats Units, que dirigia Mesopotàmia des del 2003.\nNo era estrany veure a un Humvee estatunidenc obrir foc contra un vehicle civil a causa d’una falta vers les normes de conducta imposades pels Estats Units, les quals, en la pràctica, eren impossibles de complir. Per exemple, l’últim Humvee d’un comboi estatunidenc portava un cartell sol·licitant a tots els cotxes que romanguessin a 100 metres de distància. És gairebé impossible llegir un cartell des de 100 metres de distància, la qual cosa per descomptat exposava als civils iraquians a una represàlia mortal.\nTrobar-se amb un comboi estatunidenc en l’autopista de Bagdad (fos nord o sud) era una altra situació difícil. Els combois dels EUA condueixen a una velocitat mitjana constant, fins i tot en les autopistes. No estava permès avançar al comboi. Els iraquians van trobar una solució arriscada conduint pel costat oposat de l’autopista, exposant-se a un enorme risc de col·lisió. El problema de veritat era quan un altre comboi venia en direcció contrària, desviant per l’altre costat de la carretera al primer comboi. En aquest moment, tots els conductors es congelaven i posaven els seus braços enlaire, per por de ser disparats.\nDurant els primers set anys de l’ocupació estatunidenca de l’Iraq, el risc de ser assassinat “per error” va ser extremadament alt per nombroses raons. Els contractistes de Blackwater ho van deixar clar l’any 2007, a la plaça Nisour, quan van obrir foc contra la gent al carrer, matant a 17 civils i ferint-ne 24. Mai va haver-hi cap rendiment de comptes pels crims, massacres o tortures dels Estats Units a l’Iraq.\nDe fet, ni tan sols la massacre de Nisour, perpetrada per Blackwater l’any 2007, va ser el començament. L’any 1996, l’ambaixadora dels Estats Units davant les Nacions Unides, Madeleine Albright, va respondre per la mort de mig milió de nens iraquians, a causa de les sancions imposades pels Estats Units, al·legant que aquestes havien “valgut la pena”. La invasió de 2003 i la guerra de l’Iraq van deixar centenars de milers d’iraquians morts o ferits. L’any 2004, les imatges de la presó estatunidenca en Abu Ghraib (també a l’Iraq) van confirmar els “abusos sàdics i criminals” comesos contra presoners iraquians.\nDurant el primer any de l’ocupació estatunidenca, Paul Bremer, el virrei estatunidenc de l’Iraq, va dissoldre l’exèrcit iraquià, deixant a 400.000 homes a casa sense drets ni mitjans econòmics per a sobreviure. Molts d’ells van anar a parar directament als braços d’al-Qaeda a l’Iraq (que va metamorfosar amb el temps en el grup terrorista d’ “Estat Islàmic” ISIS, ISIL o Daesh). L’any 2009, els Estats Units van tancar el centre de detenció Camp Bucca, que s’havia convertit ja en una veritable “universitat jihadista”. Aquí és on els líders terroristes van reclutar als seus homes per a lluitar i terroritzar a l’Iraq més tard, quan van ser alliberats pels americans. L’any 2010, un vídeo classificat dels EUA va mostrar un atac d’un helicòpter Apatxe que va matar a una dotzena de civils iraquians, incloent-hi a dos membres del personal de Reuters.\nNo va haver-hi rendició de comptes per totes aquestes baixes, les quals van ser causades innecessàriament per la total falta de coneixement per part de l’administració dels Estats Units de la cultura iraquiana, o fins i tot per la falta d’un pla adequat post-ocupació (una ocupació, per a més inri, fonamentada en la incorrecta suposició que l’Iraq posseïa d’armes de destrucció massiva).\nPer què es rebel·la l’Iraq contra l’indult que el president dels Estats Units, Donald Trump, ha concedit a quatre contractistes de Blackwater? Perquè els iraquians creuen que les seves vides ja no són prescindibles, i creuen que ha arribat el moment de rendir comptes. Els iraquians d’avui estan molt més enutjats i menys disposats a sotmetre’s al poder dominant de les forces dels EUA. L’any 2001, l’expresident George W. Bush es va dirigir a la nació i va dir: “Per què ens odien?”. Ell creia que era perquè la gent d’Orient Mitjà odiava la “democràcia i la llibertat” dels Estats Units. Tanmateix, això és precisament el que busquen els iraquians: rendició de comptes, justícia, democràcia i llibertat. Llibertat per a viure en pau i llibertat per a portar davant la justícia als criminals responsables de les massacres i els crims comesos.\nEl parlament iraquià va emetre un decret vinculant que ordena a les forces dels Estats Units abandonar el país després de l’assassinat il·legal del comandant iraquià de Hashd al-Shaabi, Abu Mahdi al-Muhandes i del general de la brigada iraniana, Qassem Soleimani. Amb això, l’Iraq diu “prou” a l’abús de poder dels Estats Units, a la falta de respecte cap a la sobirania iraquiana i a la completa falta de rendició de comptes dels estatunidencs. El que va fer Donald Trump és inacceptable per als iraquians i mai podrà ser oblidat o esborrat de les seves memòries.\nNo s’espera que l’Iraq rebi al president-electe Joe Biden de manera diferent al seu predecessor, i el país disposat a lluitar per a veure a totes les forces estatunidenques fora del territori, costi el que costi. Per a l’Iraq, el moment de rendir comptes ha arribat: és hora que els Estats Units pagui pels seus crims.\nPreviousآنها چرا از ما نفرت دارند: ترامپ ماموران بلک واتر را عفو میکند\nNextTrump indulta a los contratistas de Blackwater: “¿Por qué nos odian?”


⚡ Urgent: La sorprenent novetat en les eleccions a Catalunya a causa del virus\nUn informe planteja que es pugui «votar sense sortir de casa» a les eleccions del febrer\nEl vot delegat a través de notaris o fer custodis de vot els carters, dues de les solucions que es proposen\nper Gerard Recasens 06/10/2020 11:32h\nFalten encara més de quatre mesos per a les eleccions autonòmiques a Catalunya i moltes incògnites a desvelar: els caps de llista de les diverses formacions a les quatre circumscripcions, possibles coalicions electorals, propostes i programes de cada partit... però en aquesta ocasió, se suma un nou condicionant a la celebració dels comicis autonòmics: el fet que es faran encara enmig de la pandèmia de la covid-19 i les mesures obligatòries per prevenir contagis.\nUnes eleccions molt diferents\nAmb els precedents de les eleccions del juliol passat al País Basc i a Galícia, la Generalitat de Catalunya ha començat a preparar la fórmula per garantir la seguretat en la celebració de les eleccions i minimitzar els problemes que es puguin produir. Ho fa en base a un pla que ha dissenyat la Conselleria d'Acció Exterior, Relacions Institucionals i Transparència, i en concret la Direcció General de Participació Ciutadana i Processos Electorals, que avança aquest dimarts l''Ara'. Si el document se segueix al peu de la lletra, a l'interior dels col·legis serà obligatori l'ús de mascareta i gel hidroalcohòlic, que en ambdós casos es facilitaran a l'accés a cada seu electoral.\nA més, hi haurà circuits d'entrada i sortida als centres per evitar aglomeracions i es demanarà als votants que, en la mesura del possible, portin la papereta i el sobre de casa. Un altre informe, de la Comissió Jurídica Assessora, recomana fins i tot que els votants s'imprimeixin ells mateixos les paperetes i els sobres i recomana a la Generalitat elaborar un decret llei electoral parcial per regular totes les circumstàncies d'una convocatòria de comicis tan particular.\nVotar sense anar al col·legi electoral\nPerò el pla de la Direcció General de Participació Ciutadana i Processos Electorals va més enllà i vol combatre els descensos de participació que s'han donat en eleccions celebrades en altres països europeus, com ara a la segona volta de les eleccions presidencials a França. La novetat més innovadora, sens dubte, seria la de facilitar que els electors votin sense ni tan sols anar al col·legi electoral.\nPer aconseguir-ho, plantegen que es pugui votar via telemàtica amb certificats digitals; que els carters custodiïn el vot que els electors puguin emetre des de casa seva; o que es pugui votar de manera delegada a través de notaris. En llocs de risc, com hospitals o residències geriàtrques, es podrien fer arribar urnes mòbils perquè les persones ingressades poguessin exercir el seu dret de vot.


teoria de la informació | enciclopèdia.cat\ninformàtica inform i telecomunicacions telecom\nTeoria matemàtica que tracta de la transmissió, l’emmagatzematge i la transformació de la informació.\nComprèn tots els aspectes de la comunicació humana i entre màquines. El mètode d’estudi és eminentment estadístic i té aplicacions importants, especialment en l’optimació dels sistemes de telecomunicació. Basat en els treballs de N. Nyquist i R.W.L. Hartley fets el 1924 i el 1928, C.E. Shannon exposà el 1948 una teoria, que anomenà de la comunicació , sobre la transmissió de la informació, la qual ha donat lloc a aquesta branca de la cibernètica. Cal esmentar també les aportacions de Gabor, Weaver, Wiener i Tuller. Hom defineix la informació com el contingut mesurable d’un missatge o d’un senyal; si un esdeveniment pot succeir amb una probabilitat p , quan aquest té lloc la informació o quantitat d’informació rebuda és, per definició, I = log (1/ p ). És corrent d’emprar logaritmes de base 2, i aleshores la unitat d’informació és el bit; també és possible l’ús dels logaritmes decimals, i la unitat és anomenada hartley. En realitat, es tracta de n missatges, de probabilitats p 1 , p 2 , ..., p n , i aleshores hom defineix una quantitat d’informació mitjana\nanomenada també entropia de Shannon . En l’estudi de la transmissió de la informació hom introdueix els conceptes de font d’informació i canal d’informació . Segons la llei de Hartley, la informació I d’un missatge transmès és I = 2 BT bits, B essent l’amplada del canal emprat i T el temps de transmissió; aleshores hom diu que la capacitat C del canal és C = I/T = 2 B bits/s. La capacitat màxima del canal és donada per la llei de Wiener-Tuller-Shannon: C m a x = Blog 2 (1+ S/N ), S/N essent la relació senyal/soroll del canal; s’expressa generalment en decibels (dB).\nJGaG / LlMF


Casal d'estiu per a infants i adolescents de 3 a 12 anys a l'Escola els Llorers | Guia BCN: agenda d'activitats, directoris i cursos de Barcelona Casal d'estiu per a infants i adolescents de 3 a 12 anys a l'Escola els Llorers\nCodi activitat: 020039CAS11\nFarem un casal multidisciplinar, on els infants descobriran amb propostes innovadores. Es realitzen activitats a partir de tres grans eixos: Aventura-Esportiu-Creatiu. Es realitzen sortides a la natura i urbanes, activitats aquàtiques, tallers, jocs i esports.\nInstal·lació parcialment accessible .\n935 150 055 Suport per a les inscripcions: de dilluns a divendres de 10:30 a 13:30 i de 16:30 a 18:30 hores telefònic o a través del e-mail de l'entitat


Sons de la Mediterrània : Cant d'estil i estrenes a Godella\nCant d'estil i estrenes a Godella\nLa VI Trobada d'Escoles de Cant D'Estil, el 30 de setembre a Godella\nL'escola de cant d'estil del grup de danses El Poblet de Godella serà l'amfitriona de la VI Trobada d'Escoles de Cant d'Estil, el proper 30 de setembre. Hi haurà ronda d'albaes i cant d'estil de l'Ajuntament a la plaça de l'Església de Sant Bartomeu al llarg de tot el matí.\nLes escoles de cant d'estil que participaran seran la de Castelló, la Gatzara de Paterna, l'AC la Carraspera, la de la Marina del Puig, i El Poblet de Godella. Totes cantaran albaes a l'Ajuntament, i deprés de passar per la torreta Misildo i l'esplanada de l'ermita, acabaran el recorregut a la plaça de l'Església de Sant Bertomeu. Com a versadors, hi haurà Josemi Sánchez i Maria Àngels Marqueño.\nTambé a la plaça de l'Església de Godella, però una mica més endavant, concretament el 9 d'octubre, tindrà lloc una altra activitat destacada en el camp de la música popular: el cantaor Josep Aparicio 'Apa', amb la col·laboració de la banda Casino Musical de Godella i el grup de danses El Poblet, estrenarà a les 11.30 h la versió simfònica de la seva "Malaguenya". Aquesta peça que va formar part del disc d'Apa Cants i cants (Temps Record, 2011), i és una de les vuit que el cantaor està preparant actualment per a banda simfònica, amb arranjaments del músic i musicòleg Jordi Reig.


La UESC cau en el seu debut a la Divisió d'Honor...\nLa UESC cau en el seu debut a la Divisió d'Honor vers el Suris Calella\nLes santcugatenques han tingut opcions durant el partit, però finalment s'han vist superades per l'encert de les rivals\nper Nielo Ballart 16 d’octubre de 2021\nEl femení de tennis taula de la Unió Esportiva Sant Cugat no ha pogut debutar amb victòria en el grup 2B de la Divisió d'Honor, i és que les santcugatenques han caigut 2 a 4 vers el Suris Calella, el dissabte 16 d'octubre. Les locals han lluitat de tu en tot moment, però les rivals han mostrat un gran nivell d'encert en els moments decisius.\nEn el partit, Constanza Martínez ha començat molt forta (2 a 0 vers Claudia Pérez) i ha tingut bola per sumar el primer punt per a les vermell-i-negres. Tanmateix, la seva rival ha pogut capgirar el marcador advers i ha posat el 0 a 1 en el marcador. La UESC, lluny d'anar-se'n a baix, ha igualat l'electrònic, amb un contundent 3 a 0 de Mariona Munné a Lluna Díez, posant l'1 a 1. No obstant això, tant Alèxia Guarch, com Mariona Munné, com Constanza Martínez han encadenat un 0 a 3, que ha deixat sentenciat el partit (1 a 4). En el darrer duel, Guarch s'ha refet i ha col·locat el definitiu 2 a 4, després d'un parcial de 3 a 0.\nAmb això, Constanza Martínez, capitana i entrenadora de l'equip santcugatenc, es mostra confiat en el joc de la UESC: "Fem una valoració molt positiva, tot i el resultat, ja que ho hem donat tot. Tanmateix, elles han estat molt encertades. Hem tingut oportunitats, però se'ns ha acabat escapant, així que ara toca afinar conceptes".\nAmb tot, en la pròxima jornada, les vermell-i-negres visitaran la pista del Centro Natación Helios de Saragossa, el dissabte 23 d'octubre. "Anem amb ganes i amb l'objectiu de guanyar. Toca fer un reset, perquè hem jugat un bon partit i esperem que les coses ens surtin millor" ha sentenciat Martínez.